HR
L 98/4
Službeni list Europske unije
11.4.2023.
PROVEDBENA UREDBA KOMISIJE (EU) 2023/742 оd 31. ožujka 2023. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Bovški sir” (ZOI))
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012.
o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
budući da:
(1)
U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Slovenije za odobrenje izmjene specifikacije za zaštićenu oznaku izvornosti „Bovški sir”, registriranu u skladu s Uredbom Komisije (EU) br.
753/2012 (2).
(2)
S obzirom na to da predmetna izmjena nije manja u smislu članka 53. stavka 2.
Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).
(3)
S obzirom na to da Komisiji nije dostavljen ni jedan prigovor u smislu članka 51.
Uredbe (EU) br. 1151/2012, izmjenu specifikacije potrebno je odobriti,
DONIJELA JE OVU UREDBU:
Članak 1.
Odobrava se izmjena specifikacije objavljena u Službenom listu Europske unije povezana s nazivom „Bovški sir” (ZOI).
Članak 2.
Ova Uredba stupa na snagu dvadesetog dana od dana objave u Službenom listu Europske unije.
(1) SL L 343, 14.12.2012., str. 1.
(2) Provedbena uredba Komisije (EU) br.
753/2012 od 14. kolovoza 2012. o upisu naziva u Registar zaštićenih oznaka izvornosti i i zaštićenih oznaka zemljopisnog podrijetla (Bovški sir (ZOI)) (SL L 223, 21.8.2012., str. 2.).
(3) SL C 459, 2.12.2022., str.
11.